ຜູ້ສະມັກ ຂອງພັກຣີພັບບລີກັນ ພວມໂຄສະນາຫາສຽງ ຢູ່ລັດໄອໂອວາ (ເບິ່ງວີດີໂອ)
ພວກຜູ້ສະມັກ ຂອງພັກຣີພັບບລີກັນ ພວມໂຄສະນາຫາສຽງ ຢ່າງຂຸ້ນຂ້ຽວ ກ່ອນການປະຊຸມ ຄັດເລືອກຜູ້ຕາງໜ້າຂອງພັກ ທີ່ລັດໄອໂອວາ.
ບັນດາຜູ້ສະມັກເປັນປະທານາທິບໍດີຂອງພັກຣີພັບບລີກັນພວມທຳການໂຄສະນາຫາສຽງຢ່າງ ຂຸ້ນຂ້ຽວທີ່ລັດໄອໂອວາໃນວັນພະຫັດວານນີ້ 5 ມື້ກ່ອນຈະມີການແຕ່ງຕັ້ງເທື່ອທຳອິດໃນການ ໂຄສະນາຫາສຽງເລືອກຕັ້ງປະທານາທິບໍດີ ໃນປີ 2012 ໃນໄລຍະຫຼາຍໆມື້ຂ້າງໜ້ານີ້ບັນດາຜູ້ສະມັກຈະພາກັນໄປໂອ້ລົມກັບຜູ້ຄົນທີ່ຮ້ານຂາຍ Pizza ຮ້ານອາຫານເຊົ້າແລະບາ ຕະຫຼອດທັງຢູ່ຕາມບ່ອນໂຮມຊຸມນຸມ ແລະສະຖານທີ່ສາທາລະນະ ຕ່າງໆທັງຢູ່ພາຍໃນແລະອ້ອມລັດໄອໂອວາ ຊຶ່ງຕັ້ງຢູ່ໃນເຂດພາກກາງຂອງສະຫະລັດເພື່ອຢຸດ ແວ່ໂຄສະນາຫາສຽງເປັນເວລານຶ່ງ ສອງ ຫຼືສາມຊົ່ວໂມງທີ່ນັ້ນ ການຢັ່ງຫາງສຽງປະຊາຊົນເທື່ອລ່າສຸດ ສະແດງໃຫ້ເຫັນວ່າ ອະດີດຜູ້ປົກຄອງລັດ Massa- chusetts ທ່ານ Mitt Romney ໄດ້ມີຄະແນນສູງນຳໜ້າຄືນໃໝ່ແລະສະມາຊິກສະພາຕໍ່າ Ron Paul ໄດ້ຮັບຄະແນນສຽງເປັນທີສອງ ແຕ່ອະດີດສະມາຊິກສະພາສູງ Rick San- torum ກ່າວວ່າ ທ່ານຍັງມີຄວາມເຊື່ອໝັ້ນວ່າ ການປະຊຸມຄັດເລືອກຫຼື Caucases ຊຶ່ງມີ ການເບິ່ງກັນວ່າ ເປັນເຄື່ອງບົ່ງບອກທີ່ສຳຄັນສຳລັບຄວາມຫວັງໃນທົ່ວປະເທດນັ້ນຈະຫັນໃຫ້ ທ່ານເປັນຜູ້ໄດ້ປຽບ ທ່ານ Santorum ກ່າວວ່າການມີຄະແນນສຽງເພີ່ມຂຶ້ນແບບບໍ່ຄາດຄິດເປັນທີສາມຂອງທ່ານ ໃນການຢັ່ງຫາງສຽງດັ່ງກ່າວຍ້ອນວ່າ ຜູ້ມີສິດປ່ອນບັດທີ່ນັ້ນ ໄດ້ພົບພໍ້ກັບທ່ານແລະກໍເຫັນວ່າ ທ່ານສະທ້ອນໃຫ້ເຖິງຄຸນຄ່າຂອງພວກເຂົາເຈົ້າ ສຳຫຼັບຜູ້ສະມັກຄົນອື່ນໆ ທີ່ມີຄະແນນສຽງບໍ່ຄ່ອຍດີປານໃດຢູ່ລັດໄອໂອວາ ກໍຈະພາກັນຫັນ ຄວາມສົນໃຈໄປຍັງລັດອື່ນໆ ອະດີດປະທານສະພາຕໍ່າສະຫະລັດທ່ານ Newt Gingrich ຜູ້ທີ່ໄດ້ຮັບຄວາມນິມຍົມສູງລ່າ ສຸດແຕ່ຫາງສຽງນິຍົມພວມຄ່ອຍໆຫຼຸດລົງນັ້ນ ໄດ້ຕົກມາເປັນອັນດັບ 4 ທີ່ລັດໄອໂອວາຫຼັງ ຈາກໄດ້ມີການໂຄສະນາໂຈມຕີໃນທາງລົບ ຈາກຄູ່ແຂ່ງຫຼາຍໆຄົນ ເຖິງແມ່ນທ່ານຍັງສືບຕໍ່ ທຳການໂຄສະນາຫາສຽງຢ່າງຂຸ້ນຂ້ຽວເພື່ອ ທົດສອບເບິ່ງພື້ນໃນລັດດັ່ງກ່າວກໍດີ ແຕ່ທ່ານ Gingrich ກໍໄດ້ເຕືອນພວກນັກຂ່າວວ່າ ທ່ານຈະເປັນຜູ້ຖືກເລືອກໃນການລົງຄະແນນສຽງ ຢູ່ໃນ 50 ລັດບໍ່ແມ່ນແຕ່ໃນລັດໃດລັດນຶ່ງແລະເວົ້າວ່າຢູ່ໃນລັດອື່ນໆທ່ານຍັງສືບຕໍ່ມີຄະແນນ ນຳໜ້າຢ່າງແຂງຂັນ ສ່ວນທ່ານ Jon Huntsman ທີ່ເຄີຍເປັນເອກອັກຄະລັດຖະທູດປະຈຳຈີນຂອງປະທານາທິບໍ ດີບາຣັກໂອບາມາກຳລັງເພັ່ງເລັງໃສ່ລັດ New Hampshir ຊຶ່ງເປັນລັດທີສອງ ທີ່ຈະມີການ ປ່ອນບັດເລືອກເອົາຜູ້ທີ່ຈະຖືກແຕ່ງຕັ້ງຂອງພັກ ໃນການສຳຫຼວດເທື່ອລ່າສຸດ ຢູ່ລັດດັ່ງກ່າວ ທ່ານ Romney ໄດ້ມີຄະແນນສຽງນຳໜ້າຢ່າງ ແຂງຂັນໂດຍໄດ້ຮັບ 44% ຈາກພວກທີ່ມີທ່າທາງວ່າຈະພາກັນໄປປ່ອນບັດລົງຄະແນນສຽງ ຕິດຕາມໂດຍທ່ານ Ron Paul